Valan-javaboarim-pirenena Andasibe-Mantadia

Ny **Valan-javaboarim-pirenena Andasibe-Mantadia** dia faritra arovana mirefy 155 km2, any amin' ny 150 km atsinanan' Antananarivo, ahitana ala tsy vaky ao amin' ny Faritra Alaotra-Mangoro any amin' ny tapany atsinanan' i Madagasikara. Eo anelanelan' ny 800 sy 1&nbsp;260 m ny haavo misy ilay valan-javaboary, sady manana toetany mando. 1&nbsp;700 mm ny salan' ny rotsak' orana isan-taona, ary 210 andro isan-taona ny filatsahan' ny orana. Toeram-ponenan' ny karazan-javamananaina maro dia maro ity ala trôpikaly ity, ao anatin' izany ny karazam-biby tsy fahita firy sy atahorana ho lany tamingana, anisan' izany ny karazana gidro miisa 11. Ny ampahany roa amin' io valan-javaboary io dia ny Valan-javaboarin' i Mantadia sy ny Tahirin-javaboarin' Analamazoatra, izay malaza amin' ny fisian' ny gidro lehibe eto Madagasikara, dia ny babakoto na endrina (*Indri indri*).

## Tantarany
Tamin' ny taona 2007 no voatendry ho anisan' ny Lova Iraisam-Pirenena an' ny Ala Mando any Atsinanana ilay valam-pirenena.  Tsy voafantina ho amin' ny lisitra farany anefa ny ala ao aminy.

Anisan' ny valan-javaboahary mora tsidihina indrindra eto Madagasikara ho an' ny avy ao Antananarivo, izay lalana maharitra 3 ora raha andehanana fiara miantsinanana amin' ny lalana vita tara, dia ny lalam-pirenena faha-2 (RN2). Na dia akaikin' Analamazaotra sy ny foibem-pitantanana ny vala aza Antsampanana amin' ny RN2 dia tsy maintsy misy ny fitaterana manokana na alaina any amin' ny hôtely eo an-toerana vao tonga any Mantadia. Matetika hita any amin' ny faritra sasany ao amin' ilay valan-javaboary ny fitsangantsanganana maharitra 1-6 ora. Ilaina ny mpitari-dalana eo an-toerana ho an' ny mpitsidika miditra amin' ny ampahany amin' ilay valan-javaboary.

## Zavaboary

Ny ala mikitroka ao amin' ny Valan-javaboarim-pirenena Andasibe-Mantadia dia fonenan' ny karazan-javamananaina manan-danja samihafa, anisan' izany ny karazana tsy fahita afa-tsy eto Madagasikara na ao amin' io valan-javabory io manokana sy atahorana ho lany tamingana. Ny 77&nbsp;% amin' ny karazan-javamaniry, ny 80&nbsp;% amin' ny karazam-biby, ary ny 58&nbsp;% amn' ny karazam-borona dia tsy fahita any ivelany.

### Tontolo voajanahary, tandindomin-doza

Ahitana ala voalohany 80&nbsp;% ary ala faharoa 13&nbsp;%, vokatry ny asan' ny olombelona ny Valan-javaboarim-pirenena Andasibe-Mantadia. Tandindomin-doza ny rohivoary noho ny doro tanety sy ny tavy, ny fitrandrahana hazo tsy ara-dalàna, ny fihazana tsy ara-dalàna, ary ny fanangonana zavamaniry arovana. Ity toe-javatra ity dia azo hazavaina amin' ny ampahany noho ny tsindry vokatry ny fihabetsahan ny mponina sy ny tsindry ara-piarahamonina izay fahita amin' ny firenena mahantra indrindra eran-tany. Tamin' ny taona 2001 dia notombanana ho ny 5&nbsp;% amin' ilay faritra no voakasiky ny fambolena nentim-paharazana.

### Karazam-biby

Ny valan-javaboary dia ahitana karazana vorona 108, karazana biby mampinono 72, anisan' izany ny karazana gidro (*[[Lemuridae]]*) 14; karazana biby mandady 51, karazana *[[Amphibia]]* 84, ary karazana bibikely 350. Ny 82&nbsp;% amin' ny karazan-javamananaina ao amin' ilay valan-javaboary no tsy fahita any ivelany.

Izao ny karazana hita ao: 

* ny bibilava manditra *[[Sanzinia madagascariensis]]*, 
* ny varika *[[Eulemur fulvus]]*, ny sifaka *[[Propithecus diadema]]*, ny varika *[[Varecia variegata]]*, ny haihay (*Daubentonia madagascariensis*), ny gidro *[[Eulemur rubriventer]]*, ny gidro *[[Microcebus rufus]]*, 
* ny vorona *[[Terpsiphone mutata]]*, ny vorona *[[Motacilla flaviventris]]*, ny vorona ''Aviceda madagascariensis'', ny foditany *[[Crossleyia xanthophrys]]*, ny vorona *[[Coua caerulea]],* 
* ny lolo ''Chrysiridia rhipheus'', ny hala *[[Caerostris darwini]]*,
* ny tanalahy ''Calumma parsonii'', 
* ny trandraka *[[Tenrec ecaudatus]]*, ny vorona *[[Coua reynaudii]]*, 
* ny trondro *[[Ratsirakia legendrei]]* sns.

### Karazan-javamaniry

Maro koa ny karazan-javamaniry ao amin' ilay valan-javaboary: ny karazana ao amin' ny fianakaviana *[[Orchidaceae]]*, ny *[[Psidium cattleianum]]*, ny karazana ao amin' ny vondrona *[[Eucalyptus]]*, ny karazana volo ao amin' ny fianakavian-javamaniry *[[Bambusoideae]]* sns.

## Jereo koa
**Valan-javaboary**

* Valan-javaboarim-pirenena Andasibe-Mantadia • Valan-javaboarim-pirenena Andohahela • Valan-javaboarim-pirenena Andringitra • Valan-javaboarim-pirenena Ankarafantsika • Valan-javaboarim-pirenen' ny Helodranon' i Baly • Valan-javaboarim-pirenena Isalo • Valan-javaboarim-pirenena Kirindy Mitea • Valan-javaboarim-pirenena Mananara-Avaratra • Valan-javaboarim-pirenena Marojejy • Valan-javaboarim-pirenena Masoala • Valan-javaboarim-pirenena Midongy Atsimo • Valan-javaboarim-pirenen' ny Tendrombohitra Ambre • Valan-javaboarim-pirenena Namoroka • Valan-javaboarim-pirenena Nosy Ve-Androka • Valan-javaboarim-pirenena Ranomafana • Valan-javaboarim-pirenena Tsimanampetsotsa • Valan-javaboarim-pirenena Zahamena • Valan-javaboarim-pirenena Zombitse-Vohibasia

## Loharano